CELEX: 62013CN0033
Language: el
Date: 2013-01-22 00:00:00
Title: Υπόθεση C-33/13: Αίτηση για την έκδοση προδικαστικής αποφάσεως την οποία υπέβαλε το Wojewódzki Sąd Administracyjny w Łodzi (Πολωνία) στις 22 Ιανουαρίου 2013 — Marcin Jagiełło κατά Dyrektor Izby Skarbowej w Łodzi

18.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/8
            
         Αίτηση για την έκδοση προδικαστικής αποφάσεως την οποία υπέβαλε το Wojewódzki Sąd Administracyjny w Łodzi (Πολωνία) στις 22 Ιανουαρίου 2013 — Marcin Jagiełło κατά Dyrektor Izby Skarbowej w Łodzi
   (Υπόθεση C-33/13)
   2013/C 141/13
   Γλώσσα διαδικασίας: η πολωνική
   
      Αιτούν δικαστήριο
   
   Wojewódzki Sąd Administracyjny w Łodzi
   
      Διάδικοι στην υπόθεση της κύριας δίκης
   
   
      Προσφεύγων: Marcin Jagiello
   
      Καθού: Dyrektor Izby Skarbowej w Łodzi
   
      Προδικαστικά ερωτήματα
   
   
               1)
            
            
               Πρέπει το άρθρο 4, παράγραφοι 1 και 2, σε συνδυασμό με το άρθρο 5, παράγραφος 1, της έκτης οδηγίας του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (1) να ερμηνεύονται υπό την έννοια ότι δεν επιτρέπουν να θεωρείται ως παράδοση αγαθών η πώληση από πρόσωπο το οποίο ενεργεί με τη συναίνεση άλλου προσώπου υπό την επωνυμία της εταιρίας αυτού του άλλου προσώπου προκειμένου να αποκρύψει τη δική του οικονομική δραστηριότητα;
            
         
               2)
            
            
               Πρέπει το άρθρο 17 της έκτης οδηγίας του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση να ερμηνεύεται υπό την έννοια ότι αποκλείει την έκπτωση του φόρου εισροών που προκύπτει από τιμολόγιο εκδοθέν από πρόσωπο το οποίο είχε θέσει μόνον την επωνυμία του στη διάθεση άλλου προσώπου που προέβη σε πώληση αγαθών, χωρίς να επιβάλλεται να αποδειχθεί ότι ο αγοραστής γνώριζε ή βάσει αντικειμενικών περιστάσεων μπορούσε να προβλέψει ότι η πράξη στην οποία συμμετείχε είχε σχέση με αξιόποινη πράξη ή άλλες παραβάσεις που διέπραξε ο εκδότης του τιμολογίου ή το πρόσωπο που συμπράττει με αυτόν;
            
         
      (1)  EE L 145, σ. 1.